proxectonos/corpus_dominio_legal_administrativo_tmp huggingface dataset:
DECRETO 224/1996, do 30 de maio, polo que se declara a urxente ocupación, para efectos de expropiación forzosa, polo concello de Carballeda de Avia (Ourense), dos bens e dereitos necesarios para a realización das obras de colectores xerais e estación depuradora de augas residuais en Carballeda de Avia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/06/1996

O Concello de Carballeda de Avia (Ourense), en sesión celebrada o día 25 de abril de 1995, aprobou o prego de bases da obra colectores xerais e estación depuradora de augas residuais en Carballeda de Avia e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa. O concello remitiu documentación
complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 14 de decembro de 1995 de baixo o número 13414.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 24 de xaneiro 1996, nº 666.
Considérase necesaria a declaración de urxente ocupación dos bens e dereitos precisos para a realización das obras do expediente sinalado, primeiro, porque a Consellería de Política Territorial, Obras Públicas e Vivenda, aprobou o financiamento ó 100% da mentada obra e xa iniciou o expediente para a súa contratación, publicando o anuncio do concurso no DOG do día 20 de outubro de 1995; segundo, porque se trata dunha obra moi necesaria, por contar na actualidade cunha depuradora vella, a cal, ó atoparse en mal estado, hai o risco de que sexa clausurada polos organismos competentes.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomia de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día trinta de maio de mil novecentos noventa e seis.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Carballeda de Avia (Ourense), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras de colectores xerais e estación depuradora de augas residuais en Carballeda de Avia.
Santiago de Compostela, trinta de maio de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4321
ORDE do 18 de xuño de 1996 pola que se establecen os postos de traballo docentes dos centros de educación infantil, educación infantil e primaria e educación primaria, así como as vacantes do primeiro ciclo de educación secundaria obrigatoria nos institutos de educación secundaria que corresponde prover por funcionarios do corpo de mestres.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/06/1996

Por Orde do 15 de maio de 1996 (DOG do 29) regúlase o proceso de adscrición dos funcionarios do corpo de mestres afectados pola implantación
da educación primaria e do primeiro ciclo da educación secundaria obrigatoria.
Para levar a cabo este proceso de adscrición é preciso aproba-los catálogos de postos de traballo docentes dos centros de educación infantil, educación infantil e primaria e educación primaria, así como as vacantes do primeiro ciclo de educación secundaria obrigatoria que serán provistas por funcionarios do corpo de mestres.
Na súa virtude, a Consellería de Educación e Ordenación Universitaria
DISPÓN:
Primeiro.-Facer público no anexo I desta orde os postos de traballo docentes dos centros de educación infantil, educación infantil e primaria e educación primaria.
Segundo.-Os centros de educación primaria/EXB que conten con unidades de educación permanente de adultos manterán en funcionamento as ditas unidades e os postos de traballo que teñen actualmente catalogados.
Terceiro.-Facer público no anexo II desta orde os postos de traballo docentes dos colexios públicos rurais agrupados.
Cuarto.-Facer público no anexo III desta orde as vacantes dos institutos de educación secundaria que corresponde prover por funcionarios do corpo de mestres.
Quinto.-As vacantes que serán obxecto de adscrición serán as previstas no punto quinto da Orde do 15 de maio de 1996, pola que se regula o proceso de adscrición dos funcionarios do corpo de mestres afectados pola implantación da educación primaria e do primeiro ciclo da educación secundaria obrigatoria.
Sexto.-O profesor que resulte adscrito ás prazas de profesor de apoio a alumnos con necesidades educativas especiais nos institutos de educación secundaria exercerá as súas funcións en toda a etapa.
Santiago de Compostela, 18 de xuño de 1996.
Celso Currás Fernández
Conselleiro de Educación e Ordenación Universitaria
Sr. Director xeral de Persoal
Claves para a interpretación das abreviaturas das denominacións dos postos de traballo
Educación InfantilEI
Educación PrimariaEP
Filoloxía InglesaFI
Filoloxía FrancesaFF
Lingua CasteláLC
Lingua GalegaLG
Ciencias SociaisCS
MatemáticasMT
Ciencias da NaturezaCN
Educación MusicalEM
Educación FísicaEF
Pedagoxía terapéuticaPT
Audición e LinguaxeAL
4573
DECRETO 227/1996, do 24 de maio, polo que se nomean os vocais do consello de administración do Ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 11/06/1996

O consello de administración é o órgano superior colexiado do ente público, segundo se dispón no artigo 10 do regulamento do ente aprobado polo Decreto 227/1995, do 20 de xullo.
No citado artigo sinálase a súa composición, así como a forma de nomea-los vocais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica que serán nomeados por proposta dos respectivos conselleiros.
Na súa virtude, por proposta do conselleiro de Política Territorial, Obras Públicas e Vivenda, logo de deliberación do Consello da Xunta de Galicia na súa reunión do día vintecatro de maio de mil novecentos noventa e seis,
DISPOÑO:
Artigo único.-Nomea-los vocais do consello de administración do ente público Portos de Galicia:
1º. En representación da Administración autonómica:
-Consellería de Pesca, Marisqueo e Acuicultura.
Andrés Hermida Trastoy.
José Louro Tojo.
-Consellería de Política Territorial, Obras Públicas e Vivenda:
Pablo Crespo Sabarís.
Enrique Acuña Fernández (especialista en urbanismo).
Pedro Piñeiro Lago.
Santiago Pérez Torres.
-Secretaría Xeral para o Turismo:
Francisco Bobadilla Prosper.
-Consellería da Presidencia e Administración Pública:
Pablo Figueroa Dorrego.
-Consellería de Economía e Facenda:
José María Traveso Pardo.
-Consellería de Industria e Comercio:
Manuel Barreiro Barbeito.
2º. En representación dos sectores económicos relacionados coas actividades portuarias:
-Federación Provincial de Confrarías de Pescadores de Lugo:
José Roca Dopico.
-Federación Provincial de Confrarías de Pescadores da Coruña:
Titular: José Vila Pérez.
Suplente: Jesús Ramón Longueira Suárez.
-Federación Provincial de Confrarías de Pescadores de Pontevedra:
Titular: Manuel Pazos Vázquez.
Suplente: Gonzalo González Martínez.
-Cámara Oficial de Comercio, Industria e Navegación de Lugo:
José Antonio Regal Pino.
-Cámara Oficial de Comercio, Industria e Navegación da Coruña:
Manuel Fontao Lampón.
-Cámara Oficial de Comercio, Industria e Navegación de Pontevedra:
Emilio Vicente Lomba.
-Federación Galega de Vela:
Francisco Quiroga Martínez.
3º. En representación das administracións locais:
-Pola provincia da Coruña:
Titular: José Luis Torres Colomer.
Suplente: Jesús Barrientos Antelo.
-Pola provincia de Lugo:
Titular: Francisco Cacharro Pardo.
Suplente: Manuel Díaz Sampedro.
-Pola provincia de Pontevedra:
Titular: Purificación Álvarez Álvarez.
Suplente: Manuel Ramón Vilar Márquez.
4º. En representación do persoal do ente:
Antonio Martín Jiménez.
Santiago de Compostela, vintecatro de maio de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
4102
RESOLUCIÓN do 28 de maio de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/766/96, interposto polo sindicato nacional de Comisións Obreiras de Galicia.
SERVICIO GALEGO DE SAÚDE — III. OUTRAS DISPOSICIÓNS — 20/06/1996

Foille notificada ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/766/96, interposto polo sindicato nacional de Comisións Obreiras de Galicia contra a Resolución do 8 de abril de 1996 (DOG nº 74, do 16 de abril), deste centro directivo, pola que se convoca concurso-oposición para o ingreso nas categorías incluídas na oferta pública de emprego para o ano 1995 do persoal laboral do complexo hospitalario Santa María Madre-Dr. Cabaleiro Goás de Ourense.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da referida sala no prazo de nove días.
Santiago de Compostela, 28 de maio de 1996.
Valeriano Martínez García
Director xeral de Recursos Humanos
4728
RESOLUCIÓN do 28 de maio de 1996 pola que se inscribe a Vlaams Genootschap van Santiago de Compostela no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/06/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola Vlaams Genootschap van Santiago de Compostela, con data 23 de maio de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Vlaams Genootschap van Santiago de Compostela quede inscrita no Rexistro de Entidades de Promoción do Camiño de Santiago co número 060.
Santiago de Compostela, 28 de maio de 1996.
Víctor Manuel Vázquez Portomeñe
Conselleiro de Cultura
9604571
RESOLUCIÓN do 28 de maio de 1996 pola que se inscribe a Asociación de Amigos do Camiño de Santiago en Coles no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/06/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos do Camiño de Santiago en Coles, con data 13 de maio de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos do Camiño de Santiago en Coles quede inscrita no Rexistro de Entidades de Promoción do Camiño de Santiago co número 061.
Santiago de Compostela, 28 de maio de 1996.
Víctor Manuel Vázquez Portomeñe
Conselleiro de Cultura
9604570
ORDE do 25 de abril de 1996 pola que se declara de interese para a promoción do Camiño de Santiago o proxecto presentado por Javier del Hierro Suanzes titulado Nave de Santiago consistente na construcción dunha réplica romana dunha nave para rememora-lo traslado dos restos do apóstolo.
CONSELLERÍA DE CULTURA — III. OUTRAS DISPOSICIÓNS — 20/06/1996

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado por Javier del Hierro Suanzes titulado Nave de Santiago consistente na construcción dunha réplica dunha nave para rememora-lo traslado dos restos do Apóstolo Santiago, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no Rexistro de Actividades e Proxectos de Interese para a promoción do Camiño de Santiago co nº 013.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 25 de abril de 1996.
Víctor Manuel Vázquez Portomeñe
Conselleiro de Cultura
9604562
ORDE do 3 de maio de 1996 pola que se declara de interese para a promoción do Camiño de Santiago o proxecto presentado por Xan Casabella López consistente na organización dunha exposición sobre o Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/06/1996

O Decreto 245/1994, do 23 de xuño, regula o procedemento para que determinadas actividades
e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado por Xan Casabella López, consistente na organización dunha exposición sobre o Camiño de Santiago, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no Rexistro de Actividades e Proxectos de Interese para a Promoción do Camiño de Santiago co nº 018.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 3 de maio de 1996.
Víctor Manuel Vázquez Portomeñe
Conselleiro de Cultura
9604569
ORDE do 29 de abril de 1996 pola que se declara de interese para a promoción do Camiño de Santiago o proxecto presentado por Promocións Culturais Galegas, S.A. consistente no deseño de distintas rutas a través dos camiños de Santiago, e na edición delas.
CONSELLERÍA DE CULTURA — III. OUTRAS DISPOSICIÓNS — 20/06/1996

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado por Promocións Culturais Galegas, S.A. consistente no deseño de distintas rutas a través dos camiños de Santiago, e na edición delas, por considerar que se adapta ó disposto no Decreto 245/1994, do 23
de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no Rexistro de Actividades e Proxectos de interese para a promoción do Camiño de Santiago co nº 016.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 29 de abril de 1996.
Víctor Manuel Vázquez Portomeñe
Conselleiro de Cultura
9604565
ORDE do 3 de maio de 1996 pola que se declara de interese para a promoción do Camiño de Santiago o proxecto presentado polo Concello de Melide, consistente na celebración dunhas xornadas gastronómicas.
CONSELLERÍA DE CULTURA — III. OUTRAS DISPOSICIÓNS — 20/06/1996

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado polo Concello de Melide, consistente na celebración dunhas xornadas gastronómicas, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no Rexistro de Actividades e Proxectos de Interese para a Promoción do Camiño de Santiago co nº 017.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 3 de maio de 1996.
Víctor Manuel Vázquez Portomeñe
Conselleiro de Cultura
9604566
ORDE do 25 de abril de 1996 pola que se declara de interese para a promoción do Camiño de Santiago o proxecto presentado por Viloria, S.A. titulado Bordón, Central de Promoción y Reservas del Camino de Santiago.
CONSELLERÍA DE CULTURA — III. OUTRAS DISPOSICIÓNS — 20/06/1996

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.
Declarar de interese para a promoción do Camiño de Santiago o proxecto presentado por Viloria, S.A. titulado Bordón, central de promoción y reservas del Camino de Santiago, por considerar que se adapta ó disposto no Decreto 245/1994 de 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no rexistro de actividades e proxectos de interese para a promoción do Camiño de de Santiago co nº 012.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 25 de abril de 1996.
Víctor Manuel Vázquez Portomeñe
Conselleiro de Cultura
9604561
ORDE do 25 de abril de 1996 pola que se declara de interese para a promoción do Camiño de Santiago o proxecto presentado por Nuria Mª Tobío Fernández, consistente na celebración dun seminario sobre o Camiño de Santiago titulado Santiago, Punto de Encontro de Europa.
CONSELLERÍA DE CULTURA — III. OUTRAS DISPOSICIÓNS — 20/06/1996

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado por Nuria Mª Tobío Fernández, consistente na celebración dun seminario sobre o Camiño de Santiago titulado Santiago, punto de encontro de Europa, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no Rexistro de Actividades e Proxectos de Interese para a Promoción do Camiño de Santiago co nº 014.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 25 de abril de 1996.
Víctor Manuel Vázquez Portomeñe
Conselleiro de Cultura
9604563
ORDE do 25 de abril de 1996 pola que se declara de interese para a promoción do Camiño de Santiago o proxecto presentado pola editorial Penta titulado Compostela, O Xogo do Peregrino Medieval.
CONSELLERÍA DE CULTURA — III. OUTRAS DISPOSICIÓNS — 20/06/1996

O Decreto 245/1994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
A súa disposición derradeira primeira faculta o conselleiro de Cultura para dicta-las disposicións necesarias para o desenvolvemento e execución deste decreto.
En virtude da referida autorización,
DISPOÑO:
Artigo único.-Declarar de interese para a promoción do Camiño de Santiago o proxecto presentado pola editorial Penta titulado Compostela, O Xogo do Peregrino Medieval, por considerar que se adapta ó disposto no Decreto 245/1994, do 23 de xuño, segundo a valoración feita pola comisión creada para o efecto pola Orde do 7 de marzo de 1995.
O proxecto queda inscrito no Rexistro de Actividades e Proxectos de interese para a Promoción do Camiño de Santiago co nº 015.
Os titulares das actividades ou proxectos declarados farán constar na execución deles que foron declarados de interese pola Consellería de Cultura.
Santiago de Compostela, 25 de abril de 1996.
Víctor Manuel Vázquez Portomeñe
Conselleiro de Cultura
9604564
CORRECIÓN de erros.-Orde do 20 de maio de 1996 pola que se dispón a publicación do Regulamento de réxime interno do Consello Económico e Social de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 20/06/1996

Advertido erro na citada orde, publicada no DOG nº 114 do 11 de xuño de 1996, cómpre efectua-la seguinte corrección:
-Na páxina 5.665, no artigo 38º.-Aprobación polo pleno, onde di: «Se, polo contrario, o texto alternativo resulta rexeitado, debe quedar así: «procederase á exposición por parte dos primeiros asinantes e ó debate...» das emendas parciais presentadas, ...» debe decir: «Se, polo contrario, o texto alternativo resulta rexeitado procederase, por parte dos primeiros asinantes, á exposición e o debate das emendas parciais presentadas,»
96-4522
EDICTO do 23 de maio de 1996 polo que se empraza a Elena Amalia Mayán Caamaño para efectos de notificación da proposta de resolución do expediente disciplinario seguido na súa contra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/06/1996

Incoado expediente disciplinario a Elena Amalia Mayán Caamaño, auxiliar administrativo con destino no I.F.P. Fernando Blanco de Cee, en paradoiro descoñecido, e non comparecendo a interesada en ningún momento do procedemento, ó amparo do previsto no Art. 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, é emprazada para que no prazo de dez días contados desde o seguinte ó da publicación do presente edicto no Diario Oficial de Galicia, compareza perante a instructora nas oficinas da Delegación Provincial da Coruña, praza de Luís Seoane s/n, 7º andar, de nove a catorce horas, para lle entrega-la proposta de resolución do expediente disciplinario que se segue, contra ela, apercibíndoa de que de non acudir a este requirimento se proseguirán as actuacións a que en dereito corresponda.
A Coruña, 23 de maio de 1996.
María Siso Vega
A Instructora
96-4560
RESOLUCIÓN do 14 de maio de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/482/96, interposto polo sindicato médico profesional de Pontevedra.
SERVICIO GALEGO DE SAÚDE — III. OUTRAS DISPOSICIÓNS — 14/06/1996

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/482/96, interposto polo sindicato médico profesional de Pontevedra contra o pacto sobre nomeamentos e contratos temporais do persoal estatutario nas institucións sanitarias xestionadas polo organismo (DOG nº 14, do 19 de xaneiro de 1996).
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer e constituírse en parte en autos na sección primeira da referida sala no prazo de nove días.
Santiago de Compostela, 14 de maio de 1996.
Carlos Negreira Souto
Director xeral de Recursos Humanos
4491
RESOLUCIÓN do 29 de maio de 1996 pola que se inscribe a Asociación Cultural Bande no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 20/06/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Bande, con data 20 de maio de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Bande quede inscrita no Rexistro de Entidades de Promoción do Camiño de Santiago co número 062.
Santiago de Compostela, 29 de maio de 1996.
Víctor Manuel Vázquez Portomeñe
Conselleiro de Cultura
3510
RESOLUCIÓN do 3 de xuño de 1996, da Secretaría Xeral da Consellería de Familia, Muller e Xuventude, pola que se emprazan as partes interesadas no recurso contencioso-administrativo número 01/0000820/1996, interposto pola Federación de Traballadores da Ensinanza UXT.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 14/06/1996

Recibida da sección primeira da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo número 01/0000820/1996 interposto pola Federación de Traballadores da Ensinanza UGT, contra orde da Consellería de Familia, Muller e Xuventude do 19-2-1996 (DOG nº 57 do 20-3-1996) sobre regulación dos requisitos específicos que deben reuni-los centros de menores e os centros de atención á infancia.
Esta secretaría xeral acordou, nesta data, e de conformidade co disposto no artigo 64 da Lei de xurisdicción contencioso-administrativa, modificada por Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que poidan constituírse en parte en autos, no prazo de nove días, na sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 3 de xuño de 1996.
Javier Batán Rodríguez
Secretario xeral da Consellería de Familia, Muller e Xuventude
4307
RESOLUCIÓN do 8 de maio de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/619/96, interposto por Mercedes Castro Pita.
SERVICIO GALEGO DE SAÚDE — III. OUTRAS DISPOSICIÓNS — 14/06/1996

Notificóuselle á Consellería de Sanidade e Servicios Sociais providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/619/96, interposto por Mercedes Castro Pita contra a Orde do 17 de xaneiro de 1996 (DOG nº 26, do 6 de febreiro), pola que se anuncia a convocatoria pública para a provisión, polo sistema de libre designación, de postos de traballo vacantes nos servicios periféricos da consellería e nos servicios centrais do Sergas.
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-adminis
trativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer e constituírse en parte en autos na sección primeira da referida sala no prazo de nove días.
Santiago de Compostela, 8 de maio de 1996.
Carlos Negreira Souto
Director xeral de Recursos Humanos
96-4308
DECRETO 234/1996, do 30 de maio, polo que se desafecta unha parcela de 1.148 m aproximadamente que forma parte do Complexo Deportivo Monterrei, sito no lugar do Penedo, termo municipal do Pereiro de Aguiar (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/06/1996

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O apartado segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrucción do expediente pola Consellería de Economía e Facenda, por instancia da consellería
interesada, e sempre que se acredite a desaparición das causas xustificativas da afectación.
Por todo isto, de conformidade coa proposta da Consellería de Economía e Facenda, logo de deliberación do Consello da Xunta de Galicia na súa reunión do día trinta de maio de mil novecentos noventa e seis,
DISPOÑO:
Artigo 1º
Desaféctase do dominio público unha parcela de 1.148 m aproximadamente, sita no lugar do Penedo, termo municipal do Pereiro de Aguiar (Ourense), que constitúe unha porción que se vai segregar do predio no que se sitúa o Complexo Deportivo Monterrei. Linda: ó norte co predio matriz e predio da Fundación San Rosendo; Sur, nunha lonxitude de 38 metros, con camiño particular da Fundación San Rosendo; leste, cun predio da dita Fundación, e oeste, co predio matriz.
Artigo 2º
A parcela anteriormente descrita adquire natureza patrimonial.
Santiago de Compostela, trinta de maio de mil novecentos noventa e seis.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
4532
RESOLUCIÓN do 15 de abril de 1996, da Delegación Provincial de Lugo, pola que se dispón a inscrición no rexistro e publicación no Diario Oficial de Galicia do acordo da comisión paritaria do convenio colectivo para a empresa Eurolimp, S.A. (referente ó centro de traballo Hospital da Costa Burela).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/06/1996

Visto o acordo asinado o 18 de marzo de 1996 pola comisión paritaria do convenio colectivo para a empresa Eurolimp, S.A.(referente ó centro de traballo Hospital da Costa Burela) (código 2700710), mediante o que se veñen a rectificar erros observados na redacción do dito convenio, e de conformidade co disposto no artigo 90 apartados 2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo. Esta delegacion provincial,
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 15 de abril de 1996.
Manuel Bande Díaz
Delegado provincial de Lugo
Acta de sesión da comisión paritaria
Burela, 18 de marzo de 1996.
Reúnese ás 12 horas da mañá a comisión paritaria do convenio colectivo do persoal de limpeza do Hospital da Costa de Burela, publicado no DOG nº 14, de data 19-1-1996, e detéctanse no texto os seguintes erros:
1º. Empresa: persoal de limpeza do Hospital Comarcal da Costa de Burela.
2º. Título convenio: persoal de limpeza do Hospital Comarcal da Costa de Burela.
A citada comisión acorda por unanimidade a rectificación dos textos anteriores para a súa publicación no DOG polos seguintes textos:
1º. Empresa: Eurolimp, S.A. (referente ó centro de traballo Hospital da Costa Burela).
2º. Título convenio: convenio colectivo do servicio de limpeza do Hospital da Costa Burela.
Sen máis temas que tratar, levántase a sesión ás 13 horas, coas sinaturas dos componentes da mencionada comisión.
Rubricado
9602343
DECRETO 232/1996, do 6 de xuño, polo que se concede a Medalla Castelao no ano 1996.
PRESIDENCIA — III. OUTRAS DISPOSICIÓNS — 14/06/1996

En atención ós méritos que neles concorren e logo de acordo do Consello da Xunta de Galicia na súa reunión do día seis de xuño de mil novecentos noventa e seis, concédolle-la medalla Castelao ás seguintes persoas:
Manuel Gallego Jorreto
Raimundo García Domínguez (Borobó)
Dieter Kremer
Antonio Meijide Pardo
Antonio Pernas Sabio
Francisco Río Barja
Manuel Sánchez Salorio
Xohana Torres Fernández
Ramón Varela Núñez
Pilar Vázquez Cuesta
Santiago de Compostela, seis de xuño de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
96-4529
DECRETO 258/1996, do 14 de xuño, polo que se resolve o expediente de deslinde dos termos municipais dos concellos da Pobra do Caramiñal e Ribeira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/06/1996

O Concello da Pobra do Caramiñal, mediante acordos plenarios do 14 de febreiro de 1992 e 23 de febreiro de 1995, iniciou expediente de deslinde do termo municipal pertencente ó dito concello e ó de Ribeira, ámbolos dous pertencentes á provincia
da Coruña, nos puntos da Curotiña, Petón de Carballo, Castroallos e Canlle de Abelleira; remitiuse o expediente á Xunta de Galicia con data do 9 de marzo de 1995.
Tramitado o expediente, emitiu informe, con data do 19 de decembro de 1994, o Instituto Xeográfico Nacional e concedéuselles un prazo para a presentación de alegacións a ámbolos dous concellos.
Visto o disposto nos artigos 10 do R.D.L. 781/1986, do 18 de abril, polo que se aprobou o texto refundido das disposicións legais vixentes en materia de réxime local; e 17 ó 25 do R.D. 1690/1986, do 11 de xullo, polo que se aproba o Regulamento de poboación e demarcación territorial, segundo os cales lle corresponde á Comunidade Autónoma, logo de informe do Instituto Xeográfico Nacional e dictamen do órgano consultivo superior do Consello de Goberno daquela, a competencia para resolve-las cuestións que se susciten entre municipios sobre deslinde dos seus termos municipais.
Por proposta do conselleiro de Xustiza, Interior e Relacións Laborais, de acordo co dictame do Consello Consultivo de Galicia emitido o 22 de maio de 1996, e logo de deliberación do Consello da Xunta de Galicia, na súa reunión do día catorce de xuño de mil novecentos noventa e seis,
DISPOÑO:
Artigo único.-Resolve-la cuestión suscitada entre os municipios da Pobra do Caramiñal e Ribeira, ámbolos dous da provincia da Coruña, sobre o deslinde dos seus termos municipais, no tramo comprendido entre os puntos de: A Curotiña, Petón de Carballo, Castroallos e Canlle de Abelleira, no sentido de considerar válida e vixente a acta de deslinde asinada por ámbolos dous concellos o seis de outubro de mil novecentos cincuenta e nove con esta resolución non se produce alteración dos respectivos termos municipais.
Santiago de Compostela, catorce de xuño de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
3229
CORRECCIÓN de erros.-Decreto 257/1996, do 14 de xuño, polo que se declara a urxente ocupación, para efectos de expropiación forzosa, polo Concello de Vilalba (Lugo), dos bens e dereitos necesarios para a realización das obras do proxecto de pavimentación e servicios básicos dos accesos ó centro de saúde.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/06/1996

Advertido erro no devandito decreto, publicado no DOG nº 125 do mércores 26 de xuño de 1996, ó publicalo baixo o epígrafe da Consellería da Presidencia e Administración Pública, cómpre face-la oportuna correción.
Na páxina 6.313, sumario, e na 6.324, antes do título do decreto, onde di: «CONSELLERÍA DA PRESIDENCIA E ADMINISTRACIÓN PÚBLICA», debe dicir: «CONSELLERÍA DE XUSTIZA, INTERIOR E RELACIÓNS LABORAIS».
4848
CORRECCIÓN de erros.-Resolución do 3 de xuño de 1996, da Dirección Xeral de Relacións Laborais, pola que se ordena a publicación do texto do acordo subscrito polos representantes da Administración autonómica e as organizacións sindicais representadas na mesa xeral de negociación de funcionarios e do comité intercentros do persoal laboral, e aprobado polo Consello da Xunta de Galicia o día 24 de maio de 1996, sobre criterios de reparto do Fondo de Acción Social para o exerccio do ano 1996.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/06/1996

Advertido erro na devandita resolución publicada no DOG nº 119, do martes, 18 de xuño de 1996, cómpre efectua-la oportuna corrección:
Na páxina 5.997, no cadro do punto 5, apartado a) «Axuda, Fin do prazo», onde di: «Diminuídos, 15-xaneiro-1996; Vivenda, 15-xaneiro-1996», debe dicir: «Diminuídos, 15-xaneiro-1997; Vivenda, 15-xaneiro-1997».
9603843
ORDE do 14 de xuño de 1996 pola que se fixa a entrada en funcionamento do organismo autónomo Augas de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/06/1996

Polo Decreto 108/1996, do 29 de febreiro, apróbase o Regulamento de desenvolvemento do capítulo II da Lei 8/1993, reguladora da administración hidráulica de Galicia, relativo ó organismo autónomo Augas de Galicia.
Na disposición derradeira terceira do devandito regulamento facúltase o conselleiro de Política Territorial, Obras Públicas e Vivenda para fixa-la data de entrada en funcionamento do organismo autónomo Augas de Galicia, unha vez aprobadas as correspondentes dotacións orzamentarias.
Na súa virtude, e en uso das facultades que teño conferidas,
DISPOÑO:
Artigo único.-O organismo autónomo Augas de Galicia comezará a súa actividade o 1 de xullo de 1996.
Santiago de Compostela, 14 de xuño de 1996.
José Cuíña Crespo
Conselleiro de Política Territorial, Obras Públicas e Vivenda
4577
RESOLUCIÓN do 4 de xuño de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4633/1996, interposto pola Asociación de Veciños de Cervo e Sargadelos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/06/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4633/1996 interposto pola Asociación de Veciños de Cervo e Sargadelos, contra resolución da Dirección Xeral de Obras Públicas, do 27-12-1995, rectificando a do 21-11-1995, clave D.T27.21252, sobre autorización administrativa previa para a transferencia de titularidade de concesión de 30 l/s de auga do río Xunco, para o abastecemento de Burela, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 4 de xuño de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
4543
CORRECCIÓN de erros.-Decreto 247/1996, do 20 de xuño, polo que se dispón que cese Joaquín Macías Sánchez como director xeral de Xustiza e Interior, da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 25/06/1996

Advertido erro no devandito decreto, pilicado no DOG nº 122, do venres, 21 de xuño de 1996, cómpre face-la seguinte corrección:
-Na páxina 6.099, na segunda sinatura, onde di:
-Jaime Palmou Lorenzo
Conselleiro de Xustiza, Interior e Relacións Laborais, debe dicir:
-Jesús Carlos Palmou Lorenzo
Conselleiro de Xustiza, Interior e Relacións Laborais
96-4789
ORDE do 11 de xuño de 1996 de axudas ós concellos para a infravivenda rural no exercicio de 1996.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/06/1996

O Decreto 343/1992, do 26 de novembro, modificada polo Decreto 195/1996, do 17 de maio, regula as axudas ós concellos para a infravivenda rural.
A Orde do 29 de xaneiro de 1993 desenvolve o Decreto 343/1992, do 26 de novembro, e continúa vixente en canto á determinación dos ingresos familiares, a súa ponderación e o impreso cos datos da unidade familiar e da infravivenda.
A presente disposición, que non modifica o procedemento, abre o prazo de presentación das solicitudes, indica a partida orzamentaria na que figuran os créditos que amparan a presente orde e sinala a contía máxima das subvencións que se concederán para cada concello no presente exercicio.
A disposición derradeira primeira do Decreto 343/1992, do 26 de novembro, faculta o conselleiro de Ordenación do Territorio e Obras Públicas, actualmente Política Territorial, Obra Públicas e Vivenda, para dictar, no marco das súas competencias, as disposicións que cumpran para o desenvolvemento e aplicación da devandita norma.
A disposición adicional segunda do Decreto 195/1996, do 17 de maio, faculta así mesmo o conselleiro de Política Territorial, Obras Públicas e Vivenda para determinar por orde, dentro dos límites da consignación orzamentaria de cada exercicio, a cantidade máxima que se concederá en concepto de subvencións para cada concello.
Logo dos informes preceptivos segundo o Decreto 21/1992, do 29 de xaneiro, e a orde da Consellería da Presidencia e Administración Pública do 9 de novembro de 1993, e en uso das referidas autorizacións,
DISPOÑO:
Artigo 1º
O prazo de presentación de solicitudes comezará o día seguinte ó da publicación da presente orde e rematará o día 31 de outubro de 1996.
Artigo 2º
1. Estas axudas trataranse financeiramente a través do crédito que figura consignado para esta finalidade na aplicación 06.50.331A.760 do estado de gastos dos orzamentos xerais da Comunidade Autónoma de Galicia para 1996.
2. Para o exercicio de 1996, a cantidade máxima que se concederá, en concepto de subvencións para cada concello, será de dez millóns de pesetas (10.000.000 de ptas.) dentro dos límites da devandita consignación orzamentaria.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de xuño de 1996.
José Cuíña Crespo
Conselleiro de Política Territorial, Obras Públicas e Vivenda
4763
RESOLUCIÓN do 13 de xuño de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02/4927/96 interposto por José Costa Alvite e Claudio Lema Rodríguez.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/06/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/4927/96 interposto por José Costa Alvite e Claudio Lema Rodríguez, contra resolución da Dirección Xeral de Obras Públicas do 21-2-1996, rfa. DH. A15.8156 sobre concesión outorgada a Saturnino Figueroa Baroso, dun caudal de 0,03 l/s. de augas do manancial que nace na leira da súa
propiedade Leira do Lugar de Señores, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 13 de xuño de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
96-4801
RESOLUCIÓN do 12 de xuño de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02/4517/96 interposto por Castromil, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/06/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/4517/96 interposto por Castromil, S.A., contra desestimación presunta por silencio do recurso reposición interposto en 12-2-1996, contra resolución da CPTOPV do 23-12-1985 (BOE 15 do 17-1-1986), sobre adxudicación da concesión do servicio público de transporte de viaxeiros por estrada A Coruña-Viveiro e outras, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 12 de xuño de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
96-4747
CORRECCIÓN de erros.-Decreto 183/1996 do 9 de maio, polo que se crea a estructura orgánica do Instituto Galego de Consumo.
CONSELLERÍA DE INDUSTRIA E COMERCIO — I. DISPOSICIÓNS XERAIS — 05/06/1996

Advertidos erros na publicación do Decreto 183/1996, do 9 de maio, polo que se crea a estructura orgánica do Instituto Galego de Consumo (DOG nº 101, do 23 de maio), cómpre face-las seguintes correccións:
-Na páxina 4.844 onde di: «Artigo 8º.-», debe dicir: «Artigo 7º.-» e, sucesivamente, débese troca-lo número de orde do articulado do devandito decreto polos numerais ordinais inmediatamento anteriores.
4073